John Evans (arqueólogo)

**John Evans**, nado o 17 de novembro de 1823 en Burnham, Buckinghamshire, e finado o 31 de maio de 1908 en Berkhamsted, Herrtfordshire, foi un arqueólogo, numismático e xeólogo inglés.

## Traxectoria 
John Evans era o terceiro dos seis fillos do reverendo Arthur Benoni Evans (1781-1854), un escritor e erudito amplo coñecedor de linguas clásicas e modernas, e de Anne Dickinson. Aos 17 anos comezou a traballar na compañía de produción de papel *John Dickinson & Co. Ltd.* en Nash Mills, no condado de Hertfordshire, que fora establecida polo seu tío (e máis tarde sogro) John Dickinson (1782-1869), quen tamén era o seu socio principal. En 1850 John Evans foi admitido como novo socio da compañía e desde entón xa non se retirou da súa xestión ata 1885.

* Sociedade de Anticuarios de Londres (1885-1892).
* Real Sociedade Numismática (1874-1908).
* Sociedade Xeolóxica de Londres (1874-1876).
* Instituto Antropolóxico de Gran Bretaña e Irlanda (1877-1879).
* Sociedade da Industria Química (1891-1893).
* Asociación Británica para o Avance da Ciencia (1897-1898).

[esquerda|miniatura|300x300px|**John Evans** (6º pola dereita de pé), con outros membros da *[Royal Society*, nun gravado de 1885.]]
En 1864 foi elixido membro da *Royal Society*, institución da que foi tesoureiro durante dúas décadas (1878-1898). 

En tanto que presidente da Sociedade de Anticuarios de Londres, Evans tiña atribuído o posto de administrador do Museo Británico, e despois mantivo este posto con carácter permenente ata a súa xubilación en 1898.

A maior parte da súa ampla colección arqueolóxica foi doada, tamén polo seu fillo, ao Museo Ashmolean, da Universidade de Oxford. Entre as pezas máis salientables están as xoias anglosaxoas coñecidas como "Cruz de Ixworth" e "Fibela de Tostock". Os seus fondos bibliográficos foron doados á Biblioteca Bodleian e hoxe forman parte da Biblioteca Sackler, da Universidade de Oxford. 

## Recoñecementos 
As súas honras académicas inclúen graos honoríficos por diversas universidades (Oxford, Dublín, Cambridge, Toronto etc.) e foi nomeado membro correspondente ou membro honorario de entidades de países como Francia, Luxemburgo, Portugal, Italia, Irlanda, os EEUU, Canadá, Bélxica e Mónaco.
* (1881): *High Sheriff of Hertfordshire*.
* (1887): Medalla da *Royal Numismatic Society*, de Londres.
* (1892): Cabaleiro da Orde do Baño.

* Arthur John Evans (1851-1941), conservador do Museo Ashmolean e arqueólogo particpante nas escavacións da Creta minóica.
* Lewis Evans (1853-1930), continuador dos negocios familiares e coleccionista de instrumentos científicos que acabaron formando o núcleo da colección do Museo da Historia da Ciencia, en Oxford.
* Philip Norman Evans (1854-1893), químico, traballador da empresa familiar.
* Alice Evans (1856-1882), casada co terratenente e filántropo William Minet (1851-1933).
* Harriet Ann Evans (1857-1938), casada cun membro da familia de editores Longman.

A súa primeira muller morreu o 1 de xaneiro de 1858 e Evans casou entón cunha curmá dela, Frances Phelps, nada en 1826 e que faleceu o 22 de setembro de 1890.

## Publicacións 
[miniatura|337x337px|**John Evans** ([1860). *[Account of Some Rare and Unplublished Ancient British Coins](https://commons.wikimedia.org/w/index.php?title=File:Account_of_Some_Rare_and_Unplublished_Ancient_British_Coins_-_John_Evans,_F.S.A.,_F.G.S.,_Hon.,_Sec.,_Num.,_Soc._(1860).pdf&page=3)*.]]
John Evans é autor de máis de 140 artigos en revistas de arqueoloxía e numismática, ademais de diversos traballos monográficos, dos que varios foron no seu día foron considerados como referencias no seu ámbito:

* (1860). ''*. Numismatic Society of London.
* (1861). *An account of a hoard of ancient British coins discovered in the neighbourhood of Frome*. Separata de *The Numismatic Chronicle*. Numismatic Society of London.
* (1862). *Flint Implements in the Drift*. Londres.
* (1863). *Account of a hoard of Roman coins found near Luton, Bedfordshire*. Numismatic Society of London.
* (1864). **. Smith, Londres.
* (1864). *Instruments de silex dans le diluvium''. Jeunet, Amiens.
* (1872). '**. Longmans, Green & Co., Londres. [].
* (1876). **'. Longmans, Green & Co., Londres.
* (1881). ''*. Longmans, Green & Co., Londres.
* (1885). *Anniversary address to the Numismatic Society of London, June 18, 1885''. Numismatic Chronicle, Londres.
* (1890). '**. The Society of Antiquaries, Londres.
* (1893). **' (con T. Browne). Whittingham & Co., Londres.
* (1900). '**. W. Trounce, Londres.
* (1901). **'. E. Stock, Londres.

## Notas 
## Véxase tamén 
### Bibliografía 
* Evans, D. J. (1943). ''*. Longmans, Green & Co., Londres. [Reedición: Greenwood Pub., 1974. ISBN  978-0837147376]
* Hugh, C. (ed.) (1911). "". En *Encyclopaedia Britannica*. 11ª ed. Cambridge University Press.
* McGregor, A. (2008). *Sir John Evans 1823-1908: Antiquity, Commerce and Natural Science in the Age of Darwin''. Ashmolean Museum. ISBN  978-1854442376

### Ligazóns externas 
* Sir John Evans Centenary Project